Publication: Magyar Közlöny
Issue: MK-1998-108 (Year: 1998, Number: 108)
Era: 1990-2004
Section: általános szabályairól és eljárási rendjéről szóló, módosított 10/1993. (XII. 30.) MüM rendeletben túl nem adható.
Paragraph Index: 80

3. A munkaterület rövid, jellemző leírása A geriátriai szakápoló ápolói és gondozói tevékenységet végez az alábbi területeken: — egészségügyi intézmények fekvőbetegosztályain: = belgyógyászat geriátriai osztály, = geriátriai rehabilitációs osztály, = gerontopszichiátriai osztály, = ápolási osztály; — szociális szakosított ellátási formák intézményeiben: = ápolást, gondozást nyújtó intézmények (időskorúak otthona), = nappali ellátást nyújtó intézmények (idősek klubja), = átmeneti elhelyezést nyújtó intézmények (időskorúak gondozóháza); — ápolási otthonok és terminális ellátást biztosító intézményekben: = ápolási otthon, = hospice; — alapellátás területén: = otthoni szakápolási szolgálat, = házi segítségnyújtás. A geriátriai szakápoló tevékenységi körében: — a geriátria különböző területén az egészségügyi team tagjaként vagy önállóan irányítással, az ápolási folyamat lépéseinek megfelelően részt vesz az idős betegek ellátásában, melyről ápolási dokumentációt vezet, — diagnosztikai és terápiás eljárásokban közreműködik, — ápolási diagnózisok alapján — ápolási protokollok szerint — ápolási tevékenységet végez, — részt vesz a geriátriai betegek egészségmegőrzésében és életmódformálásában, — részt vesz a gondozási programok megvalósításában, — részt vesz az időskorúak rehabilitációjában, — részt vesz a sürgősségi betegellátásban a geriátria területén, életveszély esetén elsősegélyt nyújt, — kapcsolatot tart a beteg hozzátartozóival és az otthoni ellátásban dolgozó szakemberekkel, 1998/108. szám — tájékoztatja a beteget és hozzátartozóit a terápiás utasítások betartásáról, ápolási, gondozási és rehabilitációs tevékenységek kivitelezéséről, — részt vesz a beteg és a hozzátartozók pszichés vezetésében, — gondoskodik a haldoklás pszichés hátterének megteremtéséről. III. A szakképesítés szakmai követelményei III/1. A foglalkozás gyakorlása során előforduló legfontosabb feladatok — Napi munkája során alkalmazza a geriátria területéről szerzett klinikumi ismereteit. — Ismeri az időskor pszichológiai jellemzőit és ennek alapján végzi munkáját. — Az életkori sajátosságoknak megfelelő alap- és szakápolási feladatokat végez a geriátria területén. — Ápolási és gondozási tevékenysége során vegye figyelembe az ellátottak életkorát, valamint a megfelelő egészséges életmód alapelveit. — Részt vesz a betegségekhez társuló szövődmények kivédésében, az állapotromlás megelőzésében. — Közreműködik az idős betegek napi tevékenységének megszervezésében, foglalkoztatásában. — Képes a gyógyító team-mel, a beteggel és környezetével kapcsolatot tartani. — Tevékenységét a vonatkozó etikai normáknak és jogi szabályoknak megfelelően végzi. — Terminális állapotú beteget ápol. — Ismeri a haldoklás pszichológiai és fiziológiai folyamatát, annak elviselésében szakszerű és folyamatos segítséget nyújt. III/2. Szakmai követelmények A geriátriai szakápoló végzettséggel rendelkező ápoló legyen képes: Ápolási-gondozási ismereteire építve: — munkáját az ápolási folyamatnak megfelelően végezni, — ápolási anamnézist felvenni, — ápolási diagnózist felállítani, — a beteg ápolását és hazabocsátását megtervezni, — az ellátás során leggyakrabban előforduló ápolási feladatokat, a vallási és etnikai szempontokat figyelembe véve szakszerűen elvégezni, — ápolási dokumentációt vezetni, — kapcsolatot tartani a családdal, — kapcsolatot létesíteni a beteg otthoni és kórházi vagy egyéb intézményi ellátása között, — a beteget és hozzátartozóit ápolási, gondozási és ellátási ismeretekre megtanítani, — önállóan vagy a team tagjaként megkíséreli a közvetlen életveszélyt elhárítani. Társadalomtudományi ismereteire alapozva: — hatékonyan kommunikálni, beteget vezetni, tanácsot adni, — az ápolás során kapcsolatot teremteni a beszédképtelen betegekkel, — a beteget, a hozzátartozókat és a munkatársakat pszichésen támogatni, — a kiégési szindróma tüneteit felismerni és lehetőség szerint megelőzni, — szocioterápiás csoportot vezetni, — munkája során az egészségügyi törvény előírásai szerint eljárni, — a beteg személyiségjogait tiszteletben tartani és védeni, — az információkat szakszerűen kezelni, — a szakmai és etikai normákat betartani, — a vonatkozó jogszabályokat alkalmazni, — a lakosság demográfiai és szociális viszonyait értelmezni, — a különböző szociokultúrák jellegzetességeit elfogadni, — a szociális ellátó rendszer felépítését bemutatni, — a szociális támogatás lehetőségét megjelölni. Gerontológiai ismereteire alapozva: — az emberi életkor szakaszait felsorolni, — a korral járó élettani változásokat felismerni és elfogadni, — az öregedési folyamatot leírni, — az öregedés biológiai, pszichés és szociológiai jellegzetességeit meghatározni, és azok negatív hatásait csökkenteni. Geriátriai ismeretei birtokában: — a geriátria feladatkörét meghatározni, — a geriátriai kivizsgálásban segédkezni, — a leggyakrabban előforduló időskori kórképek tüneteit, patomechanizmusát, terápiáját felvázolni, — az időskori és idősödési egészségesélyek és betegségkockázatok jellegzetességeit felismerni, és az ápolás során felhasználni, — a szenvedélybetegségeket és a veszélyeztető állapotokat felismerni, — az alternatív ellátási formákat felsorolni, — a geriátriai ápolás speciális formáit alkalmazni, — az idős betegek bizalmát megnyerni, problémáit feltárni, és illetékességén belül életmódbeli tanácsot adni. Az idős betegek foglalkoztatásával, szocioterápiájával kapcsolatban: — a rekreációs tevékenységbe bekapcsolódni, — a readaptációt elősegíteni, — az idős beteg napi tevékenységét megszervezni, — a munkaterápiába és a foglalkozásterápiába aktívan bekapcsolódni. A beteg életvitelének, életminőségének javítása érdekében: — a beteget aktivitásra ösztönözni, — aktivitási skálákat alkalmazni, 1998/108. szám — az egészséges életmód alapelveit munkája során alkalmazni, illetve átadni, — a rehabilitációba aktívan bekapcsolódni, fizioterápiás eljárásokat alkalmazni, — a beteg gyógyulási folyamatát menedzselni, — a beteg életminőségének javulását elősegíteni. A haldoklás folyamatával és a halállal kapcsolatos ismereteire építve: — a haldoklás fázisainak jellegzetességeit leírni, — a beteget és a hozzátartozóit a haldoklás folyamán lelkileg vezetni és támogatni, — a terminális állapotú beteget ápolni, — a halottat ellátni. IV. A szakképesítés vizsgáztatási követelményei IV/1. A szakmai vizsgára jelentkezés feltételei

Source: https://magyarkozlony.hu/hivatalos-lapok/70fbaaede1d22b0b83fb6fef463e1ee7dd472967/dokumentumok/3ccffde7631a96e58fe208ea663c4a105ff4638b/letoltes